 Visionscape: PSP gbàjọba ilẹ kíkó nípìnlẹ Eko Visionscape ń ṣiṣẹ sùgbọn... Adarí ilé aṣòfin náà, Ọgbẹni Mudashiru Obasa to pa àṣẹ yìí lórúkọ àwọn aṣòfin mọkàndínlógójì lákòókò ìjókòó ilé sọ pé ilé iṣẹ visionscape kò lée tẹ ìfẹ ìpínlẹ lórí kíkó ìdọtí. Awọn òṣìṣẹ tí o ń gbá títì olọda ní Ékó fẹhónú hán ní ọfìsì Visionscape lórí èyí, wọn ti ké sí Kọmísánà fún ọrọ àyíká, Ọgbẹni Babatunde Durosinmi-Etti láti wá fara hàn níwájú ilé lọsẹ tó mbọ. Adarí ilé sọ pé ìpínlẹ Eko kò mọ nípa ilé iṣẹ Visionscape ó sì tẹnu mọ ọ pé ilé ti ta kéte sí ilé iṣẹ yìí tipẹ. Ó jẹ kó di mímọ pé ẹka aláṣẹ ìjọba ò kàn sí àwọn kí wọn tó gbésẹ lé Visionscape lọwọ. Àwọn iròyin tì ẹ leè ní ìfẹ sí: Ìgbésí ayé tí kò pariwo ló dára Idọti ipinle Eko: Ile isẹ kolẹkodọti Visionscape bẹrẹ imọtoto ilu Àwọn òṣiṣẹ Visionscape kò sọrọ lórí ẹhónú náà Awuye wuye ti n lọ fun ọpọlọpọ ọjọ sẹyin, lori bi awọn agbegbe ilu Eko ati awọn ọja rẹ se kun fun idọti, lẹyin ti ijọba ipinlẹ Eko gba isẹ gbigbalumọ lọwọ ajọ LAWMA fun ti wọn gbe fun ile isẹ Visionscape lati maa bojuto imọtoto ayika. Sugbọn lonii nigba ti ikọ iroyin ile isẹ BBC de ọja Balogun ti awọn idọti pọ si lẹnu bi ọsẹ meji sẹyin, wọn jabọ wipe awọn osisẹ Visionscape ti wọn gba isẹ lẹyin ti ijọba ipinlẹ Eko gbaa lọwọ ajọ LAWMA, ti bẹrẹ si ni ko awọn idọti naa kuro ninu ọja kaakiri. Ijọba ipinlẹ Eko labẹ Gomina Akinwunmi Ambode ti gba awọn osisẹ to le ni ẹgbẹrun mẹjọ abọ si isẹ agbalẹ Ijọba ipinlẹ Eko ti gba isẹ ikolẹ lọwọ ajọ LAWMA ni ọdun ti o kọja ti wọn si yan wan gẹgẹ bi alamojuto fun ile isẹ kolẹkodọti Visionscape. Eyi fa idaduro awọn ikọ ile ise akole-kodọti aladani PSP ti o se okunfa bi awọn agbegbe ati oju popo nipinlẹ eko se di ibudo ẹgbin fun bi osu mẹfa. Awọn ọkọ akolẹ-kodọti aladani PSP rẹpẹtẹ lo daku soju popo pẹlu idọti ninu wọn Sugbọn nigbati awọn akọroyin wa bere lọwọ ajọ Visionscape lori imura wọn lati jẹ ki ilu Eko wa ni mimọ, awọn osisẹ wọn kọ lati ba BBC sọrọ, wọn sọ wipe awọn sẹsẹ bẹrẹ isẹ ni. Ijọba ipinlẹ Eko labẹ isejọba gomina Akinwunmi Ambode sọ lopin ọsẹ wipe awọn ti gba awọn osisẹ to le ni ẹgbẹrun mẹjọ abọ si isẹ agbalẹ. Eleyi, wọn ni yoo pese isẹ fun awọn eniyan ati wipe awọn agbalẹ naa yoo fopin si dida ilẹ soju opopona marosẹ to wa ni awọn agbegbe ipinlẹ Eko. Ile isẹ to n ja fun ọrọ imọtoto agbegbe tako ile ise Visionscape Ẹwẹ, ile isẹ to nja fun ọrọ imọtoto agbegbe, The Environmental Rights ActionFriends of the Earth Nigeria -ERAFoEN ninu atẹjade ti wọn fi sọwọ si ile isẹ iroyin BBC Yoruba tako bi ijọba ipinlẹ Eko se gba ile isẹ Visionscape lati maa se imọtoto ni ipinlẹ Eko. Ile isẹ naa wipe Visionscape ko kun oju osuwọn lati dẹkun ọrọ idọti to wa loju popo, nitori wipe wọn ko se imọtoto ipinle Eko lati igba ti wọn ti gbe isẹ ohun le wọn lọwọ ni ọdun to kọja. : Ilé ìgbìmọ aṣòfin ìpínlẹ Eko ti paṣẹ pé kí ile iṣẹ aládani Private Sector Patnership PSP bẹrẹ kíkó ìdọtí padà ní ìpínlẹ Eko. 